Vasil Hadžimanov - klávesové nástroje
Vlada Samardzic - basová gitara
Srdjan Dunkic - bicie
Bojan Ivkovic - perkusie, scat
Vasil Hadžimanov Band
Mladá srbská skupina, ktorá vzrušujúco spája jazz, balkánske tradície, funk, world music, rock, techno a pop. Líder, klavirista Vasil Hadžimanov (1973) je významná osobnosť balkánskeho jazzu.
Vyštudoval klavír a aranžovanie na Berklee College Of Music v Bostone, potom pôsobil v New Yorku ako hudobník a štúdiový programátor klávesových nástrojov. Po návrate domov zostavil Vasil Hadžimanov Band.
Skupina vydala dva albumy a získala domáce prestížne ocenenia (najlepší debut, najlepší inštrumentálny album). Možno najväčšou satisfakciou bolo pozvanie Joa Zawinula na vystúpenie do jeho viedenského klubu Joe-s Birdland, ktoré kvartet čaká na jar budúceho roku. Skupina spolupracovala s mnohými významnými domácimi aj zahraničnými hudobníkmi (m. i. s huslistom Nigelom Kennedym).